Diari Oficial de la Generalitat Valenciana


Sumari del DOGV 5398, del 29-11-2006 (2006/13949)

Informació pública del concurs per a la selecció d'agent urbanitzador per al desenvolupament del programa d'actuació integrada del sector urbanitzable residencial SUR 10.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5398

Data del DOGV
:   29-11-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/13527


Data del document
:   22-11-2006

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * licitació
    * urbanització
    * contracte d'obres

Informació pública del concurs per a la selecció d'agent urbanitzador per al desenvolupament del programa d'actuació integrada del sector urbanitzable residencial SUR 10. [2006/F13799]  
1. Poder adjudicador  
1.1. Denominació oficial i direcció.   
Ajuntament de Vinaròs. Plaça Parroquial s/n, 12818. Telèfon 530 99 52 18.  
1.2. Direcció per a obtindre informació i documentació.   
Ajuntament de Vinaròs. Carrer Sant Ramon, número 4, primer pis. 12954. Telèfon 365 26 53 05. Internet: www.vinaros.org.  
2. Objecte del contracte  
Concurs per a la selecció d'agent urbanitzador per al desenvolupament del programa d'actuació integrada del sector urbanitzable residencial SUR 10.  
2.2. Descripció.   
Desenvolupament del sector urbanitzable residencial SUR 10.  
2.3. Lloc on es realitzarà l'obra.   
Àmbit del sector urbanitzable residencial SUR 10.  
2.4. Nomenclatura de classificació C.P.V.   
69986556. Treballs de construcció.   
2.5. Duració del contracte i termini d'execució.  
Termini de presentació de proposicions: tres mesos des de la data d'enviament de l'anunci de concurs al Diari Oficial de la Unió Europea.  
Termini màxim de presentació del p. reparcel·lació: sis mesos des de la formalització del contracte amb l'ajuntament urbanitzador.  
Termini màxim d'inici de selecció de l'empresari-constructor: un mes des de la formalització del contracte amb l'ajuntament urbanitzador.  
Termini màxim d'inici d'obres: tres mesos des de l'aprovació del projecte de reparcel·lació.  
Termini màxim d'execució d'urbanització: 12 mesos des de selecció del constructor.  
Termini màxim d'edificació dels solars (vegeu l'art. 125.6): quatre anys des de la recepció de les obres d'urbanització.  
2.1.9. Admissibilitat de variants, requisits i límits.  
Per al desenvolupament del programa s'admetran les variants següents:  
En desplegament del PAI sí que podran presentar-se variacions respecte a les previsions de la fitxa de planejament del Pla General definitòries de l'ordenació detallada a fi d'aconseguir els objectius determinats en les presents bases.  
No podran presentar-se variants que suposen modificació de l'ordenació estructural.  
Les alternatives tècniques no podran ampliar l'àmbit territorial a programar.   
En tot cas, d'acord amb el que establix l'apartat g) de l'article 131 LUV, no es consideraran variants les modificacions de l'àmbit territorial que suposen mers retocs o ajustos de detall, o quan el terreny afegit, per la seua escassa dimensió, no siga tècnicament susceptible de programació autònoma.  
No es podrà superar l'edificabilitat determinada en la fitxa de planejament. S'aplicaran els índexs d'edificabilitat determinats en la fitxa de planejament, sobre les superfícies reals del sector.  
Podrà ajustar-se l'aprofitament tipus previst pel planejament superior en el cas que s'apliquen coeficients d'homogeneïtzació per a comparar els aprofitaments establits per a les diferents tipologies. En qualsevol cas el projecte de reparcel·lació definirà el A.T. definitiu.  
3.1.1. Depòsits i garanties.  
1. En el termini d'un mes a partir de la notificació de l'acord d'aprovació definitiva i adjudicació del programa a l'adjudicatari, es procedirà a la formalització en document administratiu del contracte per al desplegament i execució del programa d'actuació integrada.  
2. Amb anterioritat a la formalització del contracte, l'urbanitzador haurà d'acreditar davant de l'ajuntament la constitució de la garantia definitiva, en la forma i quantia que establides en les presents bases i, si és el cas, en les bases específiques del programa.  
3. Els contractes que se subscriguen per al desplegament i execució dels programes d'actuació integrada hauran d'incloure en les seues clàusules, com a mínim, una referència a les qüestions següents:  
a) Identificació de l'ajuntament i de l'urbanitzador, amb indicació de les dades relatives a la seua personalitat jurídica i capacitat.  
b) Data de l'acord d'aprovació i adjudicació del programa d'actuació integrada, amb menció expressa de l'acord d'aprovació definitiva autonòmica, si procedix.  
c) Descripció de l'objecte, incloent les prestacions que l'urbanitzador s'obliga a realitzar durant l'execució del programa.  
d) Desglossament de les càrregues d'urbanització.  
e) Mode de retribució a l'urbanitzador a compte de la propietat beneficiària del programa.  
f) Terminis totals i parcials de desplegament i execució del programa.  
g) Documentació a presentar per l'urbanitzador en cada certificació ordinària de càrregues d'urbanització a repercutir en els propietaris afectats.  
h) Garantia definitiva constituïda per l'urbanitzador.  
i) Conformitat de l'urbanitzador amb les bases particulars reguladores del programa.  
j) Règim de penalitats per demora de l'urbanitzador.  
k) Qualsevol altra clàusula que l'ajuntament considere necessari establir, respectant en tot cas el que disposen les bases particulars reguladores del programa.  
4. El document de formalització serà firmat per l'alcalde i l'urbanitzador, i s'hi adjuntarà un exemplar de les bases particulars reguladores del programa.  
5. L'ajuntament gaudix de la facultat d'interpretació del contracte així com de la seua modificació, suspensió i resolució de conformitat amb el que establix la Llei Urbanística Valenciana i el Text Refós de la Llei de Contractes de les Administracions Públiques.  
6. El contracte que se celebre té naturalesa administrativa. És competent l'òrgan de contractació per a resoldre les qüestions litigioses sorgides com a conseqüència de la interpretació, modificació, resolució i execució del contracte, els acords de les quals posaran fi a la via administrativa i contra estos es podrà interposar recurs contenciós administratiu, d'acord amb el que disposa la llei reguladora de la dita jurisdicció.  
3.1.4. Condicions de participació.  
1. Podran ser urbanitzadors i promoure programes d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles en cada cas, d'acord amb algun o alguns dels criteris d'admissió assenyalats en el TRLCAP, que hauran de ser establits en les bases reguladores i degudament identificats per l'ajuntament en els anuncis del concurs.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del TRLCAP. Respecte d'estes últimes, l'exclusió, si és el cas, resultarà de la tramitació del procediment de l'art.121, últim paràgraf, de la LUV.  
3. Sense perjuí del dret dels particulars, siguen o no propietaris dels terrenys afectats, a promoure la transformació urbanística del sòl, no podran ser urbanitzadors ni promoure programes d'actuació integrada els subjectes que hagen participat en la investigació, l'experimentació, l'estudi o el desenvolupament del pla d'acció territorial o el pla general que afecte l'ordenació de l'àmbit del programa que es licita.  
3.2.1. Presentació de proposicions.  
Respecte d'això caldrà ajustar-se al que disposen els articles 11, 12 i 13 de les bases generals publicades en el Butlletí Oficial de la Província de Castelló de 28 d'octubre del 2006.  
3.2.2. Capacitat econòmica i financera.  
1. La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si procedix, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estes, en el cas en què la seua publicació siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si procedix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
2. Si per raons justificades l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència econòmica i financera per mitjà de qualsevol altre document que l'administració considere suficient, podent basar-se en la solvència d'altres entitats, amb independència dels vincles jurídics que tinguen establits entre estos. A estos efectes, les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
3. La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència, almenys, d'un dels seus membres.  
4. En les bases particulars de les corresponents actuacions integrades es podran especificar els mitjans d'acreditació de la solvència econòmica i financera, en atenció a les característiques singulars de les dites actuacions.  
3.2.3. Capacitat tècnica.  
1. La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que haja de participar en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar les referències sol·licitada per l'ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.  
4. En les bases particulars de les corresponents actuacions integrades es podran especificar els mitjans d'acreditació de la solvència econòmica i financera, en atenció a les característiques singulars de les dites actuacions.  
4.1. Tipus de procediment. Obert.  
4.2. Criteris d'adjudicació.   
Criteris d'adjudicació per a la selecció de l'alternativa tècnica de programa  
Els criteris ponderats que s'aplicaran per a la selecció de l'alternativa tècnica seran els següents, ordenats per orde decreixent:  
Per a poder optar a l'adjudicació del programa basant-se en els criteris definits, ha de superar-se una puntuació mínima de 40 punts en el compliment dels criteris i objectius urbanístics i territorials.  
Criteris d'adjudicació per a la selecció de la proposició juridicoeconòmica  
Els criteris ponderats que s'aplicaran per a la selecció de la proposició juridicoeconòmica seran els següents, ordenats per orde decreixent:  
4.3.4. Fi del termini de presentació d'ofertes pels licitadors: 22 de febrer del 2006.  
4.3.6. Llengua en què poden presentar-se les ofertes: castellà o valencià.  
6.3. Informació addicional. Les bases generals per a l'adjudicació, desplegament i execució de programes d'actuació integrada, per mitjà de gestió indirecta en el municipi de Vinaròs han sigut publicades en el Butlletí Oficial de la Província de Castelló el 28 d'octubre del 2006, estant vigents als 15 dies de la seua íntegra publicació.  
L'anunci de licitació ha sigut remés per a la seua publicació en el Diari Oficial de la Unió Europea en data 22 de novembre del 2006.  
Vinaròs, 22 de novembre de 2006.. L'alcalde: Javier Balada Ortega.